

|  |
| --- |
| **ДО**  |
| **НАЧАЛНИЦИТЕ НА РЕГИОНАЛНИТЕ УПРАВЛЕНИЯ НА ОБРАЗОВАНИЕТО** |
|  |

|  |  |
| --- | --- |
| **Относно:** | *изпълнение на ПМС № 46 на МС от 2020 г.* |

**УВАЖАЕМА/УВАЖАЕМИ ГОСПОЖО/ГОСПОДИН НАЧАЛНИК,**

Предстои изпълнението на Постановление № 46 на Министерския съвет от 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и ученици в институции в системата на предучилищното и училищното образование. Съгласно чл. 1, т. 1 и т. 2 от ПМС № 46 от 2020 г. паричните средства за физическо възпитание и спорт и спортно-туристическа дейност на деца и ученици в институции в системата на предучилищното и училищното образование за бюджетна година са 5 лв. на дете в държавните, общинските и частните детски градини, включително и в групите за задължително предучилищно образование в училищата, и 10 лв. на ученик в дневна и в комбинирана форма на обучение и в обучение чрез работа за бюджетна година в държавните, общинските, частните и духовните училища. Финансовите средства за физическа активност, физическо възпитание, спорт и спортно-туристическа дейност се предоставят по одобрени проекти.

Процедурата за предоставяне на паричните средства е следната:

**За общинските детски градини и училища, финансирани чрез бюджетите на общините:**

1. Проектите на общинските детски градини и училищата се предоставят в срок до
31 март на съответната година в общината за съгласуване с финансиращия орган. Съгласуваните проекти след проверка за съответствие с критериите и броя на децата/учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г. заедно с изработената обобщена Справка (Образец № 1) и подписана от кмета на съответната община се предоставят за одобрение в съответното регионално управление на образованието (РУО).

2. Проектите на общинските детски градини и училища се изготвят в три екземпляра – единият екземпляр остава за съхранение в РУО, вторият се съхранява в общината, а третият – при директора на съответната институция, изготвила проекта.

3. Регионалното управление на образованието одобрява проектите на общинските детски градини и училища след проверка на проектите, както и проверява за съответствие с критериите и броя на децата/учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г., изработва и предоставя в МОН обобщена Справка (Образец № 2).

4. Началникът на регионалното управление на образованието писмено уведомява кмета на общината за установените несъответствия по критериите и броя на децата/учениците по модула „Институции“ от НЕИСПУО.

**За училищата, финансирани от бюджета на МОН:**

1. Проектите се предоставят в срок до 31 март на съответната година в съответното РУО.

2. Проектите се изготвят в два екземпляра – единият екземпляр остава за съхранение в РУО, а вторият – при директора на съответната институция, изготвила проекта.

3. Регионалното управление на образованието прави проверка на проектите, както и проверява за съответствие с критериите и броя на децата/учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г. Предлага на министъра на образованието и науката за одобряване проверените проекти и изработва и представя в МОН обобщена Справка (Образец № 3).

**За частните детски градини и училища:**

1. Проектите на частните детски градини и училищата се предоставят в срок до 31 март на съответната година за съгласуване в общината, чрез която се осъществява финансирането. Съгласуваните проекти след проверка за съответствие с критериите и броя на децата/учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г. заедно с изработената обобщена Справка (Образец № 1а) и подписана от кмета на съответната община се предоставят за одобрение в съответното РУО.

2. Проектите на частните детски градини и на частните училища се изготвят в три екземпляра – единият екземпляр остава за съхранение в РУО, вторият се съхранява в общината, а третият – при директора на съответната институция, изготвила проекта.

3. Регионалното управление на образованието одобрява проектите на частните детски градини и училища след проверка на проектите, както и проверява за съответствие с критериите и броя на децата/учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г., изработва и предоставя в МОН обобщена Справка (Образец № 4).

4. Началникът на регионалното управление на образованието писмено уведомява кмета на общината за установените несъответствия с критериите и с броя на децата/учениците по модула „Институции“ от НЕИСПУО.

**За духовните училища:**

1. Проектите на духовните училища да се предоставят в срок до 31 март на съответната година за съгласуване в общината, чрез която ще се осъществи финансирането. Съгласуваните проекти след проверка за съответствие с критериите и с броя на децата/учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г. заедно с изготвената обобщена Справка (Образец № 1б) и подписана от кмета на съответната община да се предоставят за одобрение в съответното РУО.

 2. Проектите на духовните училища да се изготвят в три екземпляра – единият екземпляр остава за съхранение в РУО, вторият се съхранява в общината, а третият екземпляр – при директора, изготвил проекта.

3. Регионалното управление на образованието одобрява проектите на духовните училища след проверка на проектите, както и проверява за съответствие с критериите и с броя на учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г., изготвя и представя в МОН обобщена Справка (Образец № 5).

4. Началникът на регионалното управление на образованието писмено уведомява кмета на общината за установените несъответствия с критериите и с броя на учениците по модула „Институции“ от НЕИСПУО.

**За реализирането на процедурата моля да създадете организация за:**

1. Своевременно информиране на директорите на общинските и частните детски градини и училища, държавните училища, финансирани от МОН, и духовните училища за реда за получаване на средствата, включително за реда и условията за предаването на проектите, с които се кандидатства по ПМС № 46/2020 година.

2. Оказване на методическа помощ на директорите на общинските и частните детски градини и училища, държавните училища, финансирани от МОН, и духовните училища за изготвянето на проектните предложения.

3. Проверка на проектите, както и за проверяване на съответствието с критериите и с броя на децата/учениците по модула „Институции“ от НЕИСПУО към 31.12.2024 г.

4. Заповед на началника на съответното РУО за комисия за проверка на проектите за съответствие с ПМС № 46/2020 година, за съответствие с критериите и броя на децата/учениците по модул „Институции“ от Националната електронна информационна система за предучилищното и училищното образование (НЕИСПУО) към 31.12.2024 г. и за изготвяне на доклад с одобрените проекти на общинските и частните детски градини и училища, духовните училища и предложение за одобряване на проектите на училищата към МОН, както и на Справките (Образец №№ 2, 3, 4 и 5). В комисията е препоръчително да се включат експертите по физическо възпитание и спорт, по предучилищно образование и по информационно обслужване. Изготвеният доклад от РУО, както и посочените справки, се предоставят в МОН **до 28.04.2024 година.**

**Моля да имате предвид и следните важни уточнения:**

1. Директорът на общинското или частното училище, в което има организирани и групи за предучилищно образование, изработва общ проект за училището за кандидатстване по ПМС № 46/11.07.2020 г., като броят на децата и броят на учениците и полагащата им се сума, съответно по 5 лв. и по 10 лв., се записват поотделно – в Справка (Образец № 1) и в Справка (Образец № 1а).

2. В Справка – Образец № 2, РУО подрежда общините по азбучен ред.

3. Справките (Образец №№ 2, 3, 4 и 5) се попълват в изпратените от МОН екселски таблици и се изпращат в МОН, дирекция „Приобщаващо образование”, включително и на имейл: y.malasheva@mon.bg

4. За детските градини и училищата, финансирани от Министерството на младежта и спорта, Министерството на културата и Министерството на отбраната, редът за одобряване на проектите и предоставянето на средствата се определя от съответния министър.

За повече информация може да се обръщате към Яна Малашева – главен експерт в дирекция „Приобщаващо образование“, тел.: 02 9 217 435, имейл: y.malasheva@mon.bg

